Deti chválili obed v škole, že mali ázijské kuracie mäso, tak som vyskúšala aj ja doma.
Deti chválili obed v škole, že mali ázijské kuracie mäso, tak som vyskúšala aj ja doma.
Cibuľu a cesnak ošúpeme a pokrájame na drobno. Vykostené kuracie stehná pokrájame na kocky. Ananás očistíme a pokrájame na kocky. Jogurt zmiešame s maizenou a 2 PL smotany.
Na panvici opražíme na 1 1/2 lyžičke oleja kuracie mäso, ochutíme soľou a koriandrom, premiešame a vyberieme z panvice.
Do panvice dáme zbytok oleja. Na oleji orestujeme do sklovita cibuľu a cesnak. Pridáme kari prášok, kurkumu a rímsku rascu a necháme rozvoňať.
Panvicu odoberieme z ohňa, zalejeme 100 ml vody a premiešame. Odoberieme asi 2 lyžice tekutiny z panvice a pridáme k pripravenej jogurtovej zmesi a premiešame. Lyžicu jogurtovej zmesi dáme na panvicu a rýchlo metličkou rozmiešame.
Panvicu dáme znova na oheň a za stáleho miešania necháme zovrieť. Po lyžiciach pridávame zbytok jogurtu, za stáleho miešania necháme prevrieť a ešte pár minút necháme zmes variť na miernom ohni.
Potom pridáme kuracie mäso a ešte asi 8-10 minút necháme dusiť. Na záver zjemníme 2 PL smotany. Podľa potreby môžeme dochutiť soľou a mletým bielym korením.
Podávame s ryžou.